
Kære læsere! 

De abonnenter, der har indbetalt for første kvartal, vil denne gang 
modtage en postanvisning, som efter behag kan udfyldes med 3, 6 
eller 9 kr. Jeg beder om — for at undgå standsning eller forsinkelse 
i fremsendelsen af Kosmologi — at pengene må være mig i hænde 
senest den 14. juni, og siger på forhånd mange tak. — 

Jeg har haft den glæde at modtage mange smukke opmuntringer 
over hæftets udseende og indhold, — og det har rørt mig dybt at 
få disse anerkendelser. 

Hjertelig tak til alle! 

— I LÆSERFORUM bringes denne gang 2. indlæg af Per Bor- 
gaard. Dersom andre unge skulle have lyst til at tage til mæle enten 
som underbygning eller som modbevis, opfordres de hermed til at 
tage til or de. 

Men også andre aldersklasser indbydes til at komme frem med 
problemer , som ønskes drøftet i LÆSERFORUM. 

Venlig hilsen Gerda Rørbæk Nielsen. 

JDoliiik og kosmologi 

Mennesket står på tærskelen til rejser i rummet. I øjeblikket fore¬ 
går udviklingen af disse baner med fabelagtig hast, og en skønne 
dag — om kortere eller længere tid — sætter det første menneske 
fra Jorden sin fod på en anden planet. 

I samme nu vil hele vor kendte verden undergå en gennemgri¬ 
bende forandring. 

Det vil blive tvingende nødvendigt for os at forsøge at skabe os 
det store overblik, der skal til for at leve i en verden, hvor den lille 
planet: Jorden ikke længere er universets selvfølgelige midtpunkt. 
Naturligvis ved vi godt — teoretisk — at Jorden kun er et støvfnug 
i universet, — men er tanken nu også rigtig trængt ind i os og fal¬ 
det til bunds, så vi lever og handler ud fra disse forudsætninger? 

Både hos vore statsmænd og hos det enkelte individ vidner mange 
ting om, at tanken langtfra er naturlig for jordmennesket. — 

Endnu 350 år efter Galilei’s berømte udtalelse om, at det er Jor¬ 
den, der bevæger sig rundt om Solen i stedet for omvendt, tror men¬ 
neskene stadigvæk i deres inderste hjerte, at Jorden er noget helt 
enestående i universet! — 350 år efter Galilei er mennesket endnu 
ikke kommet videre end til at tro, at hans verden, hans land, 
hans bil og hans fjernsyn er noget helt for sig — og at magen 
til det ikke findes noget sted. Ud fra disse synspunkter handler men¬ 
nesket. Men det mest enestående i dette forsnævrede verdenssyns¬ 
punkt er dog det enkelte menneske selv — og det er derfor hans 
JEG, hele universet i sidste instans drejer sig om. 

Disse anskuelser må nu tages op til alvorlig revision. 

Dersom vi forestiller os, at den dag kommer, da vi bliver i stand 
til at bevæge os fra planet til planet og samtale med menneskene 
der, hvad ville vi da opdage? At vort land, biler og køleskabe slet 
ikke spiller så stor rolle, som vi gik og troede. Og det ville måske 
allersmerteligst gå op for os, at det JEG, vi selv regnede for så me¬ 
get, måske slet ikke var værdigt til at tælles med, fordi vi selv havde 
forkælet, forkvaklet og ødelagt det. 

Dersom menneskene på den fremmede planet ville være ligeså 
nysgerrige, som vi er det, da ville de spørge: Hvor kommer du fra? 
— Og vi ville ganske naturligt forsøge at forklare dem, at vi kom¬ 
mer fra en planet, vi kalder Jorden, og som ligger så og så mange 
lysår borte. Menneskene der ville være tilfredse med denne oplys¬ 
ning og i øvrigt være ligeglade med, om vi kom fra Danmark, Fran¬ 
krig, Kina eller Indien. For dem ville vi være ,,jordmennesker“ ak¬ 
kurat som d e for os er venusfolk, marsfolk o.s.v. 

Det er soleklart, at vi ikke kan være det mindste interesseret i f. 
eks. Pluto’s indre, politiske stridigheder — og at vi ville regne 
folk fra Pluto, som folk fra Pluto, hvad enten de kommer fra en 
evt. østblok eller vestblok. Dersom vi var interplanetarer og kom til 
en planet, hvor indbyggerne stredes indbyrdes om deres egne små 
petitesser, ville de måske forekomme os latterlige af samme grund, 
fordi de helt savnede det tilstrækkelige overblik for, hvor de be¬ 
fandt sig, nemlig som blot en lille menneskehed blandt universets 
utallige menneskeheder. Vi ville undre os over, at de ikke brugte ti¬ 
den til noget mere fornuftigt end til at slå hinanden ihjel. 

Man hører tit det spørgsmål blive stillet, hvorfor rummenneskene 
dog ikke hjælper os ud af vore politiske vanskeligheder og forhin¬ 
drer oprustningen ? Dersom vi var i deres sted, kunne vi måske bedre 
forstå, at enhver verden selv må løse sine problemer og menneskene 
i den verden selv må lære at leve for hinanden i stedet for mod 
hinanden for at kunne gå videre ind i et interplanetarisk fællesskab. 

Vi kan lige så godt med det samme forsøge at få det tilstrækkelig 
store overblik, der skal til for at forstå, at menneskeheden ikke blot 
er den, der lever på vor lille planet, men at den, som menneskehed, 
strækker sig gennem hele universet. 

Såsnart et menneske har erhvervet sig dette overblik, begynder det 
uvilkårligt at handle efter en hel ny målestok, som også giver sig 
udslag i et helt andet syn på politik. 

Hvad er politik? 

Politik er det, der bestemmer et samfunds indre udvikling og kår 
samt dette samfunds forhold til andre samfund. Alle samfundsfor¬ 
hold er bestemt af den politik, der bliver ført i det pågældende sam¬ 
fund. Nogle politiske ideologier går ud på at forbedre samfunds¬ 
forholdene kollektivt på bekostning af individet, — andre ideologier 
bestræbelser går ud på netop at højne samfundet gennem indi¬ 
videt. Nogle ideologier er nationalistiske, andre internationale. 

Politikken griber dybt ind i hver enkelt menneskes liv, fordi den 
gennemsyrer alle samfund verden over. Også i det stykke bliver men¬ 
nesket bestandig stillet over for et valg og tvinges til at tage stilling. 

Kosmologien kommer ikke med nogen generel løsning, men pe¬ 
ger blot på problemerne. Enhver må gøre op med sig selv, hvad der 
for det enkelte menneske er det rigtige. Den hverdag, vi lever i, er 
vi blevet nødt til at inkludere andre menneskeheder i. Vi er blevet 
nødt til smerteligt at erkende, at vi ikke er noget enestående. Mere 
end nogen sinde er vi blevet klar over vigtigheden af, at vi får løst 
vore jordiske politiske problemer. At disse ikke løses ved krig, intole¬ 
rance og ufordragelighed, viser historien klart. De løses heller ikke 

ved nogen hvad-kan-det-nytte-politik. Det nytter ikke, at du og jeg 
skyder os ind under, at det jo ikke er o s, der har skabt atombomben. 
Som menneske på planeten Jorden har hver enkel af os et ansvar, 
som vi ikke har lov til at skyde fra os. 

Denne ansvarsfølelse kommer samtidig med det, jeg kalder ,,det 
store overblik". Alvorlige ufologer verden over føler, at dette an¬ 
svar hviler tungt på deres skuldre — og kæmper en hård kamp for, 
at alle problemer må finde deres løsninger, således, at jordsamfundet 
kan blive menneskene værdigt at leve i — i gensidig forståelse og 
broderskab, som den universelle lov påbyder os. 

Og rundt om i verden er deres røster blevet hørt og bryder som 
en stråle af håb ind over en træt, forvirret menneskehed, der, gen¬ 
nemsyret af lidelse, kæmper for livet og tilværelsen. 


Rumfolk og dimensioner 

Vi har fundet ud af vore sansers utilstrækkelighed til at give for¬ 
klaring på fænomenernes verden. — Det betyder ikke, at vi skal 
„svæve over vandene" og forsøge på at forstå alt ved hjælp af in¬ 
tuition og følelse. Men det er rart for os at vide, at det, vi erkender 
ad sansningens vej, ikke er tingenes egentlighed — og at forholdet 
til vore medmennesker heller ikke giver det rette billede af menne¬ 
skelivet. 

Når man vil forske på et reelt grundlag, er det sundt at kende 
sin begrænsning. Sålænge mennesket sanser tredimensionelt, sålænge 
— er vi klar over nu — kan vi ikke nå til at erkende hele tingen, 
eller tingen, som den er, — og vi kan ikke erkende hele sandheden 
hverken om dette eller hint. 

Ud fra disse begrænsede forudsætninger er det, vi skal forsøge at 
nå frem til „Sandheden om UFOerne“. 

Det er klart, at der netop på dette område bliver begået mange 
vildfarelser. Tilsyneladende sker der mange uforklarlige ting i for* 
bindelse med UFOerne, som ingen har nogen mulighed eller forud¬ 
sætning for at give nogen fornuftig forklaring på. Blandt de usand¬ 
synlige mængder af såkaldt UFO-litteratur, der bliver spredt ud over 
verden, findes der et meget stort antal netop af den slags kontakt¬ 
beretninger, som — dersom man skal tage dem alvorligt — henhø¬ 
rer under helt andre dimensioner. 

Man har ikke nogen mulighed for at konstatere, om der i hele 

denne kategori af litteratur skulle findes et gran af sandhed. Sikkert 
er det, at trangen til at vække opsigt, blive berømt og tjene penge 
spiller sin store rolle i disse publikationer. En del af dem må givet 
også tilskrives en patologisk årsag — mennesker, der lyver, fordi de 
ikke kan lade være, eller fordi de virkelig selv tror på de eventyr, 
de fortæller om. 

Ethvert udviklet menneske ved, at der eksisterer ukendte kræfter, 
— kræfter, som henhører under dimensioner, vi endnu ikke har 
kendskab til, — og som vi endnu er alt for umodne til at fatte, end¬ 
sige beherske. De, som forsøger at ,,vække <£ disse kræfter —- og som 
endogså i nogle tilfælde har held dertil — er med til at skabe for¬ 
virring og rådvildhed blandt ufologer verden over. 

„Budskaber fra rummet <£ er noget, vi alle kan begynde at publi¬ 
cere, at vi får. Ingen kan kontrollere, om vi taler sandhed eller vi 
blot benytter os af, at verden nu engang vil bedrages. — Derfor må 
det stå klart for enhver, der alvorligt forsøger at trænge tilbunds i 
UFO-mysteriet, at sådanne ,,budskaber ££ er uden nogen betydning 
for ufologien, og at vi gør os selv til tåber ved at beskæftige os med 
dem. 

De af os, der erkender menneskets evige udvikling som et faktum, 
benægter ikke, at der i universet kan findes mennesker, der lever i 
helt andre dimensioner end vi. Men selvom vi kunne komme i for 
bindelse med disse væsener, — hvad jeg stærkt tvivler på, at vi i 
det hele taget kan, — har vi ingen forudsætninger for at fatte dem, 
endsige omsætte deres tanker og følelser til tredimensionelle forhold. 
Derfor skal vi koncentrere vort forskningsprogram om tredimensio¬ 
nelle mennesker som vi selv, som blot til forskel fra os har nået en 
næsten ufattelig høj teknisk og åndelig udvikling. Deres erkendelse 
af livet er langt større end vor, endskønt de besidder de akkurat 
samme sanseredskaber. Deres åndelige standard er af en så høj kva¬ 
litet, at der måske kun har levet eet menneske på Jorden af samme 
høje standard. 

Når vi grunder vor viden på blot og bar observationer, og hvad vi 
deraf kan drage af logiske konklusioner, bliver der, når alt andet 
er trukket fra, dette tilbage: Planetarerne bevæger sig ikke i vor 
atmosfære, fordi de synes, det er morsomt at flyve over en forbløf¬ 
fet menneskehed. — Der må være en årsag til, at de kommer — og 
de må have en mission. Hvilken? Det er det, alle de folk, der arbej¬ 
der frivilligt med UFO-sagen hele verden over, forsøger at finde ud 
af. 

Der er overhovedet intet, der tyder på, at planetarerne har i sinde 
at invadere Jorden og gøre os alle til slaver. I så fald ville de nem- 

lig først og fremmest have sørget for at skabe rædsel og panik. In¬ 
tet ville være lettere for dem, fordi de repræsenterer noget helt 
ukendt for mennesket på Jorden. — I 13 år har de bevæget sig hen¬ 
synsfulde over vore hoveder, som for at vænne os til synet af dem. 
Det er denne hensynsfuldhed og mangel på aggressivitet, der fortæller 
om en høj, åndelig udvikling — og som giver os et fingerpeg om, 
hvilken vej mennesket på Jorden burde vandre. For deres hensyns¬ 
fuldhed viser os, at dertil, hvor de er nået, er det muligt for menne¬ 
sket at nå, dersom det selv vil. 

Dette burde give os stof til eftertanke, som — sammen med ind¬ 
rømmelsen af vore begrænsede erkendelsesmuligheder — atter burde 
give os mod til at søge at udvide vor åndelige og hjernemæssige ka¬ 
pacitet hen imod en højere forståelse, så vi kan gøre vort til, at den 
jordiske kultur lærer at sammenfatte åndelig og teknisk viden og 
kunnen under eet — i stedet for, som nu, at stille disse to ting op 
som modsætninger. 


OMNE IGNOTUM PRO MAGNIFICO 

(Om det ukendte gør man sig store forestillinger ). 


Vaner og fordomme 

Mennesket er for en stor del et produkt af indgroede vaner og 
fordomme. Ikke alene vore selvskabte, individuelle vaner opelsker 
vi og kæler for, så længe vi lever. Men vi slæber også rundt med en 
byrde af overleverede vaner, fordomme og traditioner fra utalte ge¬ 
nerationer. Denne sidste måde at tænke og handle på, er blevet over¬ 
ført fra det ene slægtled til det andet — podet ind i os, i vuggen, i 
skolen, i kirken og alle andre institutioner, hvor igennem vi bevæger 
os fra vi går ind i denne verden, og indtil vi atter forlader den. Vi 
får dem indpodet i vore hjem, som har taget alt dette i arv fra 
deres hjem. Alle disse traditioner, som vi blev madet med sam¬ 
tidig med de mosede kartofler, — og videre op gennem livet! 

Hvor er det svært at frigøre sig for alle disse vaner og fordomme! 

Og hvor har rumfolkene gjort det nødvendigt for os at gøre det! 

— Det, vi håber på, når vi beskæftiger os med ufologi, er jo i 
sidste instans det at få kontakt med disse mennesker fra rummet. 
Jeg tror, vi nærmere skal spørge os selv end rumfolkene, hvorfor 
denne kontakt ikke allerede e r blevet etableret. Disse mennesker, 
med deres langt større evne til at skue virkeligheden bag tingene, 

ved jo, at vi er nedsænket i en uforstand, som yderligere er blevet 
forstørret af den vanetænkning, vi er indhyllet i. 

Forlængst har vi jo sat tingene på plads, hvor de — efter vor 
mening — hører hjemme. Vi har målt op, delt, katalogiseret alle fæ¬ 
nomener på en måde, så det ville blive uendeligt vanskeligt at over¬ 
bevise os om alt det, vi har taget fejl i. Instinktivt er vi modstandere 
af alt, hvad der ikke falder ind under et af numrene i dette katalog. 
Alene menneskenes reaktion på UFOerne, som jo i allerhøjeste grad 
står „uden for nummer" viser dette. 

Rumfolkene har iagttaget os i mange år. Sikkert har de også un¬ 
dersøgt vore reaktioner både over for dem og overfor meget andet 
af det, der forekommer på vor planet. Jeg tror, jeg tør sige, at de 
med største forbløffelse har konstateret, at vi uden at fortrække 
en mine er i fuld gang med at udrydde os selv med kernespaltning, 
-— at vi stadigvæk køber og sælger mennesker, som om de var kvæg, 
— at vi regner folk for mindreværdige, blot de har en anden hud¬ 
farve eller en anden religion end vi, — at vi ustandselig pønser på, 
hvorledes vi lettest kan tilintetgøre vore „modstandere" enten med 
våbenmagt eller alle andre metoder, lige fra psykologisk krigsførelse 
til „åndelig grusomhed" i ægteskaberne og „hjernevask" i tortur¬ 
kamrene. 

Måske vor undren over, at vi ikke bliver kontaktet i højere grad 
end tilfældet er, ville falde bort, dersom vi kunne se os selv med 
samme øjne, som rumfolkene må se os. — Noget mere stupidt end 
en menneskehed, der er ved at udrydde sig selv, skal man forhåbent¬ 
lig lede længe efter i universet. Noget mere utroligt end folk, der 
bekender sig til den kristne kærlighedslære og samtidig fordømmer 
anderledes tænkende, og gang på gang lader blodet flyde i „fredens" 
navn, kan forhåbentlig heller ikke forekomme ret mange steder uden 
for vor Jord. 

Vi er så nedgroede i at tænke, som vore forfædre gjorde det, at 
vi ikke får øje på, at vi har mere og mere magt til indgriben i vore 
medmenneskers liv, efterhånden som vor tekniske kunnen bliver 
mere og mere omfattende, — og det falder os slet ikke ind, at vi 
ikke har lov til at foretage en sådan indgriben og indblanding. 

— Vi er nået til et punkt, hvor vi er kørt fast, fordi vore forfæd¬ 
res tanker ikke slår til i den rivende udvikling, vi befinder os i — 
og vi har endnu ikke selv evnet at skabe nye kulturværdier at leve 
på. 

Albert Schweitzer siger, at den vestlige kultur er død og at intet 
kan vække den op til ny dåd. I kulturens dødskølvand står vor civi¬ 
lisation foran sin udslettelse. Andre kulturer, levedygtige og med 

helt andre etiske værdier som målestok vil rejse sig. Og han tilføjer 

— underforstået — at vor civilisation heller ikke er bedre værd. 

Måske får han ret. Mange ting peger i den retning. Redningen 

kan ikke og skal ikke komme fra naturvidenskaben og teknikken, 
men fra åndslivet. Teknikken formår meget, mest i destruktiv ret¬ 
ning, men den formår intet i kulturel henseende. Biler og køleskabe 
skaber ikke kulturer. Vort åndsliv er kun en svag afskygning af, 
hvad det engang var. Mennesket har ladet sig stille tilfreds med en 
pseudoreligion, pseudofilosofi og pseudokunst. Deraf udspringer et 
pseudo-livssyn og en pseudo-verdensanskuelse, som forholder sig 
overfor virkeligheden som en genstands skygge til genstanden selv. 

— Det åndsliv, der engang var en levende virkelighed for menne¬ 
skene, opfatter vi kun det ydre skin af — vi formår ikke mere at gå 
bag om dette skin og undersøge den virkelighed, der ligger gemt 
bag det. Det er grunden til, at vor kultur er død og vor civilisation 
døende. 

Årsagen til, at vi ikke mere kan leve på vore forfædres tanker er, 
at disse ikke mere er virkelige for os. De er blevet til tomme va¬ 
ner og mølkugleduftende traditioner. Så er det da tiden til at se os 
om efter nye kulturværdier, dersom vi ikke skal gå til grunde, — 
thi at intet folk lever ret meget længere, når ånden stagnerer, viser 
gamle, forlængst undergangne kulturer os tydeligt. — Vi må løfte 
hovedet, se os om med et klart blik, gøre op med os selv, hvor, på 
den ene side tomt og fattigt og på den anden side grusomt og utrygt 
menneskets liv er, og så spørge os selv, hvad kan vi gøre i den retning. 

Først og fremmest må vi — både i opdragelsen af vore børn og af 
os selv — lægge al vor vane-tænkning og alle vore fordomme fra 
os som et kasseret sæt tøj og derefter vandre videre frem i et intens 
forsøg på at fatte, hvad livet er og hvad det vil med os. — Vi kan 
tælle og lægge sammen, så meget, vi vil, men facit vil blive, at der¬ 
som vi i det hele taget vil øjne håbet om en fremtid for vor kultur, 
da må vi åbne vore sanser i en større forståelse og et uhildet syn på 
alt, hvad der møder os. — Vi må lære at lade være med at opdele 
og sætte i bås .Vi må lære at betragte enheden i universet — i „alt, 
hvad lever, røres og er“ — og vi må lære at erkende os selv som en 
del af den helhed, som omfatter altet. 

Slutresultatet vil da blive, at vi bøjer vore hoveder i dyb ærbødig¬ 
hed for selve livet — og lever videre med en langt større indsigt i 
de problemer, der trykker os takket være, at vi ikke før har formået 
at frigøre os fra alt det, der er overleveret os fra en tid, da plane- 
tarer ikke talte med i hverken det politiske, det religiøse, det viden¬ 
skabelige eller det filosofiske verdensbillede på vor klode. 

Kend dig selv 

Mennesket går på opdagelse i de fjerneste afkroge af Jorden, — 
over høje bjerge og gennem dybe jungler. — Mennesket forsker og 
udforsker. Gennem teleskoper, mikroskoper og spektroskoper ran¬ 
sager han alt fra det mindste og næreste til det største og fjerneste. 

Men den jungle, der hedder mennesket, er endnu langtfra udfor¬ 
sket. 

Det blev i sin tid overladt til psykologiske specialister at udfor¬ 
ske menneskets følelsesliv, ligesom det blev overladt til medicinske 
specialister at udforske menneskets legeme. 

Det var et fejlgreb, som moderne videnskab er ved at få øjnene 
op for. Psykologerne fortæller os nu, at „Sjælen er den vigtigste af 
menneskelegemets organer“. — Den dag er måske ikke så fjern, da 
udforskningen af den menneskelige natur bliver sat ind med helt 
nye metoder, idet man nu er klar over, at man ikke kan adskille 
sjæl og legeme og udforske de to ting for sig, men at de tværtimod 
må betragtes under eet for at give et nogenlunde sandt billede. 

Det er glædeligt at spore disse tegn på fremgang inden for det 
videnskabelige felt, fordi det giver håb om, at meget af det, der 
blev grebet forkert an, nu vil blive betragtet under den rigtige syns¬ 
vinkel og derved finde sin løsning. 

— Men een ting kan vi ikke overlade til videnskaben — selv¬ 
ransagelse ! 

Det er sundt med en stille stund til eftertanke om, hvad vi er, 
hvem vi er, og hvad meningen kan være med os. — Det skal ikke 
være en egoistisk navlebeskuelse, men en sund, „videnskabelig“ in¬ 
teresse, der vækker os til nyt liv og ny dåd og får os til at se på vore 
omgivelser med friske øjne. 

En stille stund til eftertanke! 

Et afslapningsøjeblik, hvor trætte lemmer og tanker falder til ro 
og finder hvile — minutter, hvori vi føler os eet med altet. 

„Menneske! Kend dig selv — og alt skal åbenbares for dig“, lød 
oraklets svar til tvivlrådige, forvirrede mennesker. 

— Måske er der en større sandhed 1 disse ord, end vi umiddel¬ 
bart er i stand til at fatte. — 


Det kan ikke siges, at der er steder, hvor skønhed ikke 
eksisterer; thi skønhed er essensen aj livet, og livet er 
tmi ver s elt. 


(Georg S. Arundale) 







KOSMOLOGI 


l2æserforum 

De ældre siger, at det er et privilegium at være ung i dag. På en 
måde har de ret. Men er de virkelig så naive, at de ikke forstår, at 
der siden deres tid er kommet mange nye problemer til. Vel har 
måske deres barndom og ungdom været hårdere end vor, men de har 
ikke levet i slagskyggen fra atombomben. Gik det dem galt dengang, 
kunne de begynde forfra igen. 

Vi, der er unge i dag, er vokset op i mørket i atombombens skyg¬ 
ge. Næsten lige siden vi har været i stand til at fatte lidt af de ver¬ 
densomspændende problemer, har vi hørt tale om den 3. verdens¬ 
krig. Vi har i skolen lært om atomets ødelæggende virkninger, og 
vi har fået at vide, hvordan det virker — ikke bare på de øjeblik¬ 
kelige ofre, men fremad i tiden — i al evighed. 

Vi ved, at kommer det store brag, bliver der ingen chance for at 
begynde forfra. Thi hvem ønsker at begynde et nyt liv, når ens lege¬ 
me er ødelagt af strålegiftens ustandselige, sejrrige gnaven? Og 
hvem ønsker at give liv til børn i en verden, hvor chancerne er 1000 
mod 1 for, at de vil være forvredne vanskabninger, ikke værdige at 
kaldes mennesker — et grusomt nemesis, fremkaldt af mennesket 
selv. 

Allerede nu er frygten der hos de alvorlige unge. De, der gifter 
sig for at skabe tryghed og et snævert fællesskab, er fulde af frygt, 
mens de venter deres lille barn. Bliver det et barn, skabt i deres bil¬ 
lede, hvori de kan genkende sig selv på godt og ondt og få det gode 
til at vokse — eller bliver det — noget andet? En rædselsvækkende 
vanskabning eller et barn, der allerede før fødselen er bestemt til at 
skulle henslæbe livet i åndssvaghedens mørke? 

Salige er de, der har gjort sig dette klart til bunds og dog vover 
at give nyt liv. Thi de har forstået, at livet ikke er til, for at men¬ 
neskene skal ødelægge det. 

Hvordan ville vore bedsteforældre have reageret i samme situa¬ 
tion ? 

Uden noget at tro på, uden noget at støtte sig til, står vor tids 
unge overfor at skulle tage stilling til sådanne problemer. De svæ¬ 
ver i tomheden og har kun eet sikkert punkt i deres tilværelse: når 
det store lysglimt kommer, er alt forbi. 

Franskmændene har et gammelt ord, der siger: Efter os kommer 
syndfloden. Denne kliche har i dag fået nyt indhold — er blevet et 
livsgrundlag for mange unge. Det er ikke noget, man gør sig klart, 
men man ved, at mens man herhjemme slæber sig rundt i den sam¬ 
me gamle skure, findes der steder, hvor vi ikke har noget at sige, 





men hvor man former vor skæbne — uden at spørge os. Så kommer 
efterhånden følelsen af, at vi er uden betydning. Andre tager ikke 
hensyn til os. Godt, så lad os sørge for os selv! 

Og med atombombens selvlysende dødningegrin foran sig er der 
nogle, der overgiver sig til meningsløsheden. De giver Fanden i alt 
og kaster sig ud i glemselen på den ene eller den anden måde. Spiri¬ 
tus kan sløve bevidstheden, og det nervepirrende sus ved at jage hen 
ad landevejen, mens vejtræerne står som ribberne i et stakit, kan for 
en kort stund få en til at glemme alt andet. Lev stærkt, dø ung og 
bliv et smukt lig! 

„Lad os more os, mens vi lever!“ 

I denne korte sætning ligger et af svarene på det evige spørgsmål 
om moderne ungdoms opførsel. Lad os more os, nyde livet, mens vi 
har det. Foran os ligger den store bombes eksplosion, og bag den 
er den sorte tomhed, hvor der intet er. Ikke liv — end ikke håb! 

Naturligvis er det kun et mindretal — men ikke altid de dårlig¬ 
ste — der giver sig angsten i vold. De fleste tier og dyrker sport, 
læser eller bruger andre metoder til at tvinge den tanke, de ikke tør 
gøre sig helt klar, bort. Og mange flygter ind i mislykkede ægte¬ 
skaber, fordi de drømmer om hos en anden at finde den tryghed, de 
søger efter. I mange, mange tilfælde er deres ungdom, uerfarenhed 
og desperation for stor, og i løbet af kort tid begynder ægtefællerne 
at gå hinanden på nerverne. Det er kun fælles frygt, ikke fælles håb, 
der binder dem sammen, og det kan man ikke leve på. 

Vore videnskabsmænd har advaret mod den store bombe. Nu ad¬ 
varer vore rumbrødre, der videnskabeligt og åndeligt er århundrede 
forud for os. De unge, der har gjort sig faren klar, tier — thi de 
har allerede erfaret, at i den slags sager skal man helst befinde sig 
på senilitetens første stadier for at blive hørt. Og de høje politikere, 
der har nået dette opløsningsstadium, siger ja til A-bomben. 

Dem kan det være ligemeget. De skal alligevel snart dø. Men 
hvad med de unge? Det er os, der skal udslettes af bomben eller 
overleve for at sætte børn, der ikke er mennesker, ind i verden. 

Gid de store staters ledere vil høre rummenneskenes ord og i det 
mindste standse de meningsløse bombeforsøg! 

Per Borgaard. 


Et eneste pust fra den vårgrønne skov 
har mere om mennesket sagt — 
om godt og om ondf og den evige lov — 
end al vor visdom har bragt. 

(Wordsworth). 







